ออสเตรเลียจับผู้ต้องสงสัยส่งพัสดุป่วนสถานทูต-สถานกงสุล
สำนักข่าวต่างประเทศรายงานว่า ตำรวจออสเตรเลียจับกุม ซาวาส เอแวน อายุ 48 ปี ชายวัย 48 ปี ที่บ้านพักในเมืองเชปพาร์ตัน ทางตอนเหนือของรัฐวิกตอเรีย เมื่อคืนที่ผ่านมา ต้องสงสัยเป็นผู้ส่งพัสดุอย่างน้อย 38 ห่อ ไปยังสถานเอกอัครราชทูตและสถานกงสุล ในกรุงแคนเบอร์ราและเมืองเมลเบิร์นและนครซิดนีย์ชายคนดังกล่าวจะถูกนำตัวขึ้นศาลในนครเมลเบิร์นวันนี้(10 ม.ค.) ในข้อหาส่งวัตถุอันตรายผ่านทางไปรษณีย์ และหากถูกตัดสินว่ามีความผิดจริง อาจต้องโทษจำคุกสูงสุดถึง 10 ปีตำรวจระบุว่าพัสดุที่ตำรวจยึดมา 29 กล่อง อยู่ในระหว่างการทดสอบทางนิติวิทยาศาสตร์ รวมทั้งสามารถระบุตัวผู้รับพัสดุดังกล่าวได้แล้ว ส่วนพัสดุต้องสงสัยอีก 9 กล่องที่ยังเหลืออยู่ไม่มีอันตรายต่อสาธารณะก่อนหน้านี้ เมื่อช่วงต้นสัปดาห์ที่ผ่านมา มีพัสดุต้องสงสัยส่งไปยังสถานทูตและสถานกงสุล 3 แห่ง ในกรุงแคนเบอร์ราและนครซิดนีย์ ซึ่งทำให้กระทรวงการต่างประเทศออสเตรเลียต้องส่งเอกสารเตือนคณะผู้แทนทางการทูตในประเทศถึงความเป็นไปได้ที่อาจได้รับพัสดุต้องสงสัยผ่านทางโปรษณีย์ ก่อนจะเกิดเหตุการณ์ครั้งล่าสุดขึ้น
ตำรวจออสเตรเลียจับกุมชายวัย 48 ปี ต้องสงสัยเป็นผู้ส่งพัสดุอย่างน้อย 38 ห่อไปยังสถานเอกอัครราชทูตและสถานกงสุล
ออสเตรเลีย,พัสดุต้องสงสัย,ออสเตรีย,สถานเอกอัครราชทูต,ThaiPBSnews,ThaiPBS